افغانستان میں آپریشن کے درمیان تکفیری دہشت گرد ہلاک

افغانستان کی فوج اور سیکورٹی فورس کی کارروائی میں دہشت گرد گروہ داعش اور طالبان کے ایک سو اٹھارہ افراد ہلاک ہو گئے ہیں۔

خبر کا کوڈ: ۴۲۳۵۳۱

تاریخ: ۲۹ آذر ۲۰۱۶ - ۲۱:۲۵

رسا نیوز ایجنسی کی رپورٹ کے مطابق افغانستان کی وزارت دفاع نے ایک بیان میں کہا ہے کہ ننگرہار، غزنی، پکتیا، پکتیکا، قندھار، اروزگان، غور، فراہ، قندوز، جوزجان اور ہلمند صوبوں میں افغان سیکورٹی فورس اور فوج نے آپریشن کیا ہے۔

رپورٹ کے مطابق اس آپریشن میں طالبان کے اٹھانوے افراد اور تکفیری دہشت گرد گروہ داعش کے بیس افراد ہلاک ہوئے ہیں۔

افغان وزارت دفاع کے بیان میں کہا گیا ہے کہ اس آپریشن میں طالبان اور داعش کے سینتالیس افراد زخمی بھی ہوئے ہیں۔

افغان وزارت دفاع نے اس آپریشن میں افغان فوج کے جانی نقصان کی طرف کوئی اشارہ نہیں کیا ہے۔/۹۸۹/ف۹۴۰/